# Itsas seinaleen nazioarteko kodea

Itsas seinaleen nazioarteko kodea itsasontziekin komunikatzeko erabiltzen diren banderak dira. Banderen eta horiei lotutako kodeen sistema nagusia Seinaleen Nazioarteko Kodea (SNK) da. Marinel batzuek bandera-sistemak dituzte bandera eta kode gehigarriekin, eta beste bandera batzuk erabilera berezietan erabiltzen dira edo garrantzi historikoa dute.
Banderak seinale gisa erabiltzeko hainbat metodo daude:
* Bandera sail batek mezu bat letreiatu dezakete, bandera bakoitzak letra bat irudikatuz.
* Banakako banderek esanahi espezifikoak eta estandarrak dituzte. Adibidez, urpekaritza-laguntzako ontziek A bandera goratzen dute, beraien kokapenetik mugitzeko gai ez direla adierazten duena, urpean urpekari bat dutelako, eta beste ontzi batzuk urrun egon daitezen ohartarazteko, helizeekin urpekaria arriskuan jar ez dezaten.
* Laketontzi lasterketetan eta ontzi arinetan, banderek beste esanahi batzuk dituzte. Adibidez, P bandera "prestaketa" bandera gisa erabiltzen da berehalako hasiera adierazteko, eta S banderak "ikastaro laburtua" esan nahi du.

## Seinaleak

1969 baino lehen, kodea askoz ere zabalagoa zen, mezu sorta ugariagoarekin, bost letrako kode zerrenda barne, munduko itsas kokapen nagusientzako. 1969tik, murriztu egin da, nabigazioan eta segurtasunean arreta jartzeko, atal mediko bat barne. Seinaleak hiru taldetan sailka daitezke:
* Letra batekoak: oso premiazkoak, garrantzitsuak edo arruntak diren letra-seinaleak.
* Bi letrakoak: beste mezu batzuetarako, batzuetan "osagarri" numerikoa dutenak, mezua osatzeko edo aldatzeko.
* Hiru letrakoak, M letraz hasten direnak: Seinale Medikoaren Kodea.

### Letrak

Seinaleen Nazioarteko Kodearen helburua da funtsean nabigazioaren eta pertsonen segurtasunarekin zerikusia duten egoeretan komunikatzeko moduak eta bitartekoak ematea, bereziki hizkuntza-zailtasunak sortzen direnean. Lehenik eta behin, alfabeto estandarizatu bat ezarri du (A letratik Z letrara), letra bakoitzarentzat izen berezi batekin (antzeko soinua duten letrak ez nahasteko, hala nola B, P eta V), eta alfabeto hori bandera estandarizatuekin lotu du.
| Letra/ izen fonetikoa | SNK esanahia bandera bakarrarekin | Esanahia zenbaki osagarriekin |
| A Alfa | "Urpekaria dut urpean; egon urrun eta ibili poliki." | Azimuta edo joaira |
| B Bravo | "Salgai arriskutsuak daramatzat edo hauen zamalanetan nabil." | |
| C Charlie | "Bai." | Itsasbidea gradu magnetikotan |
| D Delta | "Egon nigandik urrun; nekez ari naiz maniobratzen." | Data |
| E Echo | "Istriborrera noa." | |
| F Foxtrot | "Ezindua nago; komunikatu nirekin." | |
| G Golf | "Pilotua behar dut." Arrantzontziek: "Sareak altxatzen ari naiz." | Longitudea (lehen 2 edo 3 zifrek graduak adierazten dituzte, azken 2 zifrek minutuak) |
| H Hotel | "Pilotua dut ontzian." | |
| I India | "Ababorrera noa." | |
| J Juliet | "Sutan nago eta zama arriskutsua dut ontzian: egon urrun nigandik." edo "Zama arriskutsua galtzen ari naiz." | |
| K Kilo | "Zurekin komunikatu nahi dut." | "Zurekin komunikatu nahi dut honen bidez...": 1) Morse kodez esku-banderekin edo besoekin; 2) Bozgorailuz (megafonoz); 3) Morse argiz; 4) Hots seinalez. |
| L Lima | Portuan: "Ontzia berrogeialdian dago." Itsasoan: "Zure ontzia orain gelditu beharko zenuke." | Latitudea (lehen 2 zifrek graduak adierazten dituzte, azken 2 zifrek minutuak) |
| M Mike | "Ontzia geldi dago eta ez du joairarik." | |
| N November | "Ez." | |
| O Oscar | "Gizona uretara!." | |
| P Papa | Portuan: "Aurkeztu denak ontzira, itsasoratu behar baitu." | |
| Q Quebec | "Ontzia kaltegabe dago eta porturatzeko baimena eskatzen dut." | |
| R Romeo | NSK esanahi gabe bandera bakar bezala. | Distantzia itsas miliatan. |
| S Sierra | "Atzerantz noa." | Abiadura korapilotan |
| T Tango | "Egon urrun nigandik." Arrantzontziak: "Egon urrun nigandik; bikoteko arrastean nabil." | Tokiko ordua (lehen 2 zifrek orduak adierazten dituzte, azken 2 zifrek minutuak) |
| U Uniform | "Arriskurantz zoaz." | |
| V Victor | "Laguntza behar dut." | Abiadura kilometro orduko. |
| W Whiskey | "Medikuaren laguntza behar dut." | |
| X Xray | "Eten zure maniobrak eta begiratu nire seinaleak." | |
| Y Yankee | "Aingura lerratzen ari naiz." | |
| Z Zulu | "Atoia behar dut." Arrantzontziek: "Sareak uretara botatzen ari naiz." | UTC ordua (lehen 2 zifrek orduak adierazten dituzte, azken 2 zifrek minutuak) |

### Zenbakiak

* Zenbakia Izena
* 0 Nadazero
* 1 Unaone
* 2 Bissowo
* 3 Terrathree
* 4 Kartefour
* 5 Pentafive
* 6 Soxisix
* 7 Setteseven
* 8 Oktoeight
* 9 Novenine

### Ordezkoak

Ordezko edo errepika banderek aukera ematen dute bikoiztutako karaktereak dituzten mezuak seinaleztatzeko, bandera-multzo ugariren beharrik gabe.
Hauek dira NATOren ordezko lau banderak:
| Lehen ordezkoa | Bigarren ordezkoa | Hirugarren ordezkoa | Laugarren ordezkoa |
Seinaleen Nazioarteko Kodeak ordezko horietako lehen hirurak baino ez ditu barne hartzen.

## Erreferentziak

* ↑ Seinale Harluxet hiztegian.
* ↑ LANBIDE MODULUAK: IKASKUNTZAREN EMAITZAK, EBALUAZIO IRIZPIDEAK ETA EDUKIAK. EUSKAL HERRIKO AGINTARITZAREN ALDIZKARIA.
* ↑ (Ingelesez) International Code of Signals, 2005 ed. (IMO IA994E). IMO – International Maritime Organization ISBN 978-92-801-4198-6..
* ↑ (Ingelesez) AB Nordbok. "The Lore of Ships", page 138. New York: Crescent Books, 1975.
* 1 2 3 Jolas nautikarako gidaliburu praktikoa. Espainiako Salbamendu Maritimoa (Salvamento Maritimo).
* 1 2 N eta C batera ("ez" eta "bai") larrialdi seinale gisa erabiltzen da.
* 1 2 3 4 5 6 7 8 9 Ontziaren txistuaz seinalagarri ere Morse kodea erabiliz.

## Ikus, gainera

* Bexilologia

## Kanpo estekak

* Datuak: Q1671640
* Multimedia: International Code of Signals / Q1671640